ሀገር አቀፍ የፖለቲካ ፓርቲዎች ከዚህ በፊት ሲያካሂዱ የነበረውን ድርድር ዛሬ ይጀምራሉ
ሀገር አቀፍ የፖለቲካ ፓርቲዎች ከዚህ በፊት ሲያካሂድ የነበረውን ድርድር ዛሬ ይጀምራል  ፡፡ኢህአዴግን ጨምሮ 14 ተፎካካሪ የፖለቲካ ተቋማት 12 የድርድር ነጥቦችን ላይ ምክክር ሲያደርጉ መቆየታቸው አይዘነጋም፡፡በዚህም በበርካታ ርዕሰ ጉዳዮች  ላይም ከስምምነት ላይ መድረሳቸው ይታወሳል።የሀገሪቱ የምርጫ ህግ፣ የምርጫ ቦርድ አደረጃጀት እና የምርጫ ስርዓቱ ላይ በተደረገው ድርድር ማሻሻያ በማድረግ እና ባሉበት እንዲቀጥሉ በመስማማት የመጡባቸው አጀንዳዎችም ናቸው።ከዚህ በፊት ባደረጉት ድርድር ፓርቲዎቹ በሞራል ካሳ ፈንድ፣ በሽብርተኝነት ትርጓሜና በሌሎች የፀረ-ሽብር አዋጅ አንቀጾች ላይ ማስተካከያ ለማድረግ መግባባት ላይ መድረሳቸውም ይታወሳል።በፀረ ሽብር ህጉ ላይ ከመግባባት ላይ የደረሱባቸው ጉዳዮችም በባለሙያዎች ተደራጅተው እንዲቀርቡ ውሳኔ ማሳለፋቸው ይታወቃል።ቀጣይ የምክክር መድረኩ ከዛሬ ጀምሮ የሚቀጥል መሆኑን የመንግስት ኮሚዩኒኬሽን ጉዳዮች ሚኒስቴር በላከልን መግለጫ አስታውቋል፡፡